ฤดูภาษี
ฤดูการเสียภาษีเงินได้บุคคลธรรมดา ในแบบ ภ.ง.ด.90 และ ภ.ง.ด.91 จะเริ่มตั้งแต่วันที่ 1 ม.ค. จนถึงวันที่ 31 มี.ค.ของทุกปี หากใครยื่นเสียภาษีหลังจากกำหนด จะต้องจ่ายค่าปรับให้กรมสรรพากร
28 มี.ค. 2556

ฤดูการเสียภาษีเงินได้บุคคลธรรมดา ในแบบ ภ.ง.ด.90 และ ภ.ง.ด.91 จะเริ่มตั้งแต่วันที่ 1 ม.ค. จนถึงวันที่ 31 มี.ค.ของทุกปี หากใครยื่นเสียภาษีหลังจากกำหนด จะต้องจ่ายค่าปรับให้กรมสรรพากร
แต่ทุกปีทางกรมสรรพากร มักจะยังให้โอกาสคนที่ยื่นภาษีช้า โดยปีนี้ได้ยืดเวลาการส่งแบบเสียภาษีทางอินเทอร์เน็ตออกไปได้จนถึงวันที่ 9 เม.ย. ถ้าเกินกำหนดผ่อนผันก็จะเสียค่าปรับตามกฎหมาย
การเสียภาษีทางอินเทอร์เน็ตนั้น กรมสรรพากรได้พัฒนาระบบขึ้นมาใช้นานหลายปีแล้ว อำนวยความสะดวกให้ผู้เสียภาษีไม่ต้องเดินทางไปยื่นด้วยตัวเอง ประหยัดเวลาและค่าใช้จ่าย 
กรมสรรพากรจะใช้วิธีการสุ่มตรวจ หากรายใดส่งเอกสารไม่ครบถ้วน หรือเจ้าหน้าที่สงสัยว่าจะกรอกการขอคืนภาษีผิด ก็จะส่งอีเมลหรือส่งเอสเอ็มเอส ข้อความสั้นมาในโทรศัพท์มือถือกลับมาแจ้งให้ผู้เสียภาษีทราบว่าจะต้องส่งเอกสารเพิ่มเติมอย่างไรบ้าง 
กรณีนี้จะทำให้ผู้ขอคืนภาษีได้ภาษีคืนล่าช้ากว่าปกติ